**Ministru kabineta noteikumu projekta “Grozījumi Ministru kabineta 2010. gada 30. novembra noteikumos Nr. 1080 "**[**Transportlīdzekļu reģistrācijas noteikumi**](https://likumi.lv/ta/id/222145-transportlidzeklu-registracijas-noteikumi)**””,**

**Ministru kabineta noteikumu projekta “Grozījumi Ministru kabineta 2019. gada 30. aprīļa noteikumos Nr. 185 “Transportlīdzekļu un to vadītāju valsts reģistra noteikumi” un**

**Ministru kabineta noteikumu projekta “Grozījums Ministru kabineta 2009. gada 22. decembra noteikumos Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi””**

**sākotnējās ietekmes novērtējuma apvienotais ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumu mērķis ir precizēt Ministru kabineta 2010. gada 30. novembra noteikumus Nr. 1080 "[Transportlīdzekļu reģistrācijas noteikumi](https://likumi.lv/ta/id/222145-transportlidzeklu-registracijas-noteikumi)””, Ministru kabineta 2019. gada 30. aprīļa noteikumus Nr. 185 “Transportlīdzekļu un to vadītāju valsts reģistra noteikumi” un Ministru kabineta 2009. gada 22. decembra noteikumus Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi” saistībā ar veicamajiem grozījumiem Ceļu satiksmes likumā, ar kuriem tiek ieviesta jaunā speciālās militārās tehnikas piekabes un speciālā militārā transportlīdzekļa piekabes kategorija.  Attiecīgie grozījumi ir tehniska rakstura.  Grozījumi stāsies spēkā vienlaikus ar likumprojektu “Grozījumi Ceļu satiksmes likumā” (Nr. 967/ Lp.13). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Aizsardzības ministrijas un Nacionālo bruņoto spēku iniciatīva ar likumprojektu “Grozījumi Ceļu satiksmes likumā” (Nr. 967/ Lp.13) ieviest speciālās militārās tehnikas piekabes un speciālā militārā transportlīdzekļa piekabes kategorijas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | |  | | --- | | Ar likumprojektu “Grozījumi Ceļu satiksmes likumā” (Nr. 967/ Lp.13),[[1]](#footnote-1) turpmāk – grozījumi CSL, kas izskatīts Saeimas pirmajā lasījumā, plānots:   1. precizēt Ceļu satiksmes likuma (turpmāk – CSL) 1. panta 19.3 punktā noteikto speciālās militārās tehnikas definīciju, svītrojot norādi uz motora tipu, un noteikt, ka **speciālā militārā tehnika** ir bruņutehnika, inženiertehnika un cita speciāla pašgājēja tehnika, ja tā nav būvēta uz automobiļa bāzes un pēc konstrukcijas ir paredzēta izmantošanai mācību kaujās un kaujas apstākļos; 2. precizēt CSL 1. panta 19.4 punktā noteikto **speciālā militārā transportlīdzekļa** definīciju, nosakot, ka tas ir transportlīdzeklis, kas būvēts ne tikai uz automobiļa, bet arī motocikla vai kvadricikla bāzes un pēc konstrukcijas paredzēts izmantošanai mācību kaujās un kaujas apstākļos un reģistrēts normatīvajos aktos par transportlīdzekļu reģistrāciju noteiktajā kārtībā; 3. ieviest speciālās militārās tehnikas piekabes kategoriju un CSL 1. panta 19.5 punktā noteikt, ka **speciālās militārās tehnikas piekabe** ir transportlīdzeklis, kas paredzēts braukšanai savienojumā tikai ar speciālo militāro tehniku un kas pēc konstrukcijas paredzēts izmantošanai mācību kaujās un kaujas apstākļos; 4. ieviest speciālā militārā transportlīdzekļa piekabes kategoriju un CSL 1. panta 19.6 apakšpunktā noteikt, ka **speciālā militārā transportlīdzekļa piekabe** ir transportlīdzeklis, kas paredzēts braukšanai savienojumā tikai ar speciālo militāro transportlīdzekli, pēc konstrukcijas paredzēts izmantošanai mācību kaujās un kaujas apstākļos un reģistrēts normatīvajos aktos par transportlīdzekļu reģistrāciju noteiktajā kārtībā;   5) attiecināt uz speciālās militārās tehnikas piekabju un speciālā militārā transportlīdzekļa kategoriju CSL noteiktās prasības, kas attiecināmas uz speciālo militāro tehniku un speciālajiem militārajiem transportlīdzekļiem.  **1. Ministru kabineta 2010. gada 30. novembra noteikumos Nr. 1080 "**[**Transportlīdzekļu reģistrācijas noteikumi**](https://likumi.lv/ta/id/222145-transportlidzeklu-registracijas-noteikumi)**””** (turpmāk – Reģistrācijas noteikumi),ir noteikta ceļu satiksmē iesaistīto mehānisko transportlīdzekļu, to piekabju u.c. transportlīdzekļu reģistrācijas kārtība. MK noteikumu Nr. 185 2. punkts noteic, uz kādu transportlīdzekļu reģistrāciju šie noteikumi nav attiecināmi un starp tiem ir norāde uz speciālo militāro tehniku.  Ņemot vērā virzāmos grozījumus CSL, Reģistrācijas noteikumos ir jāveic šādi grozījumi:   1. 2. punktā jānosaka, ka Reģistrācijas noteikumi nav attiecināmi uz speciālās militārās tehnikas piekabēm, jo atbilstoši veicamajiem grozījumiem CSL 10. panta pirmajā daļā, speciālas militārās tehnikas piekabes reģistrēs NBS; 2. 13.8. punktā jānosaka, ka militārās numura zīmes izsniedz arī speciālā militārā transportlīdzekļa piekabēm, jo šīs piekabes tiks izmantotas savienojumā tikai ar speciālajiem militārajiem transportlīdzekļiem un tām ir nepieciešamās analoģiskas demaskējošās militārās numura zīmes; 3. 39.2.11. apakšpunktā jānosaka, ka atbilstības apliecinājums transportlīdzekļa reģistrācijai nav jāsniedz speciālā militārā transportlīdzekļa piekabēm tāpat kā speciālajiem militārajiem transportlīdzekļiem.   **2.** **Ministru kabineta 2019. gada 30. aprīļa noteikumi Nr. 185 “Transportlīdzekļu un to vadītāju valsts reģistra noteikumi”** (turpmāk – Valsts reģistra noteikumi)nosaka transportlīdzekļu (izņemot traktortehniku) un to vadītāju valsts reģistrā (turpmāk – reģistrs) iekļaujamo informāciju, tās glabāšanas termiņus, dzēšanas kārtību un kārtību, kādā reģistrā esošā informācija nododama atklātībai, kā arī pieejamās informācijas apjomu.  Ņemot vērā, ka ar grozījumiem CSL 14.1 panta pirmajā daļā tiek noteikts, ka informācija par speciālās militārā transportlīdzekļa piekabēm tāpat kā par speciālajiem militārajiem transportlīdzekļiem ir ierobežota pieejamība, tad Valsts reģistra noteikumos ir jāveic saistīti grozījumi, attiecinot 17. punktā noteikto ierobežotas pieejamības informācijas par speciālajiem militārajiem transportlīdzekļiem saņemšanas kārtību arī uz informāciju par speciālo militāro transportlīdzekļu piekabēm.  **3.** **Ministru kabineta 2009. gada 22. decembra noteikumi Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi”** (turpmāk – Atbilstības novērtēšanas noteikumi)nosaka atbilstības novērtēšanas kārtību dažādu transportlīdzekļu un šo transportlīdzekļu piekabēm (puspiekabēm) (turpmāk – transportlīdzekļi), kā arī transportlīdzekļu sastāvdaļām, kas tiek piedāvātas tirgū vai ko paredzēts ekspluatēt Latvijā.  Ņemot vērā, ka ar grozījumiem CSL tiek ieviesta jaunā speciālo militāro transportlīdzekļu piekabju kategorija, tad Atbilstības novērtēšanas noteikumu 3.15. apakšpunkts jāprecizē, nosakot, ka šie noteikumi nav attiecināmi arī uz speciālo militāro transportlīdzekļu piekabēm tāpat kā uz speciālajiem militārajiem transportlīdzekļiem. | |  | |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) Ministru kabineta noteikumu projekts “Grozījumi Ministru kabineta 2010. gada 30. novembra noteikumos Nr. 1080 "[Transportlīdzekļu reģistrācijas noteikumi](https://likumi.lv/ta/id/222145-transportlidzeklu-registracijas-noteikumi)”” skars Aizsardzības ministrijas un NBS amatpersonas, kā arī VAS “Ceļu satiksmes un drošības direkcija” amatpersonas (darbiniekus), kuru amata pienākumos ietilpst speciālo militāro transportlīdzekļu reģistrācija un militāro numuru zīmju piešķiršana.  2) Ministru kabineta noteikumu projekts “Grozījumi Ministru kabineta 2019. gada 30. aprīļa noteikumos Nr. 185 “Transportlīdzekļu un to vadītāju valsts reģistra noteikumi” skars VAS “Ceļu satiksmes un drošības direkcija” amatpersonas (darbiniekus), kas sniedz informāciju no transportlīdzekļu un to vadītāju valsts reģistra, kā arī 17. punktā norādītās tiesībaizsardzības iestādes, valsts un pašvaldības iestādes, kā arī apdrošināšanas sabiedrības un Latvijas Transportlīdzekļu apdrošinātāju biroju.  3) Ministru kabineta noteikumu projektam “Grozījums Ministru kabineta 2009. gada 22. decembra noteikumos Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi” VAS “Ceļu satiksmes un drošības direkcija” amatpersonas (darbiniekus), kas iesaistītas šajos Ministru kabineta noteikumos noteiktu darbību izpildē. |
| 2. | Tiesiskā regulējuma ietekme uz tautsaimniecību un administratīvo slogu | Projektiem ir minimāla ietekme uz tautsaimniecību un administratīvo slogu, jo pēc būtības speciālo militāro transportlīdzekļu piekabes arī šobrīd tiek reģistrētas, bet kā piekabes. Piekabju pārreģistrācija par speciālās militāras tehnikas piekabēm vai speciālo militāro transportlīdzekļu piekabēm noritēs pakāpeniski, vienojoties ar VAS “Ceļu satiksmes un drošības direkcija”. |
| 3. | Administratīvo izmaksu monetārs novērtējums | Nav iespējams aprēķināt. |
| 4. | Atbilstības izmaksu monetārs novērtējums | Nav iespējams aprēķināt. |
| 5. | Cita informācija | Nav |

|  |  |  |  |
| --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | |
| Projekts šo jomu neskar. | | | |
|  | | |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Saistītie tiesību aktu projekti | Grozījumi Ministru kabineta noteikumos izriet no likumprojekta “Grozījumi Ceļu satiksmes likumā” (Nr. 967/ Lp.13), kas izskatīts Saeimas pirmajā lasījumā. | |
| 2. | Atbildīgā institūcija | Aizsardzības ministrija. | |
| 3. | Cita informācija | Attiecīgie grozījumi Ministru kabineta noteikumos stāsies spēkā vienlaikus ar likumprojektu “Grozījumi Ceļu satiksmes likumā” (Nr. (Nr. 967/ Lp.13). | |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms noteikumu projektu nosūtīšanas Valsts kancelejai izskatīšanai Valsts sekretāru sanāksmē par noteikumu projektu izstrādi sabiedrības pārstāvji tika informēti, ievietojot paziņojumu par iespējām iesaistīties viedokļa sniegšanā par izstrādāto tiesību akta projektu Aizsardzības ministrijas tīmekļa vietnē sadaļā “Sabiedrības līdzdalība” un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | MK noteikumu projekti kopā ar sākotnējās ietekmes novērtējuma ziņojumu (anotāciju) 2021. gada 25. martā ir ievietots Aizsardzības ministrijas tīmekļvietnē - <https://www.mod.gov.lv/lv/nozares-politika/sabiedribas-lidzdaliba/sabiedriskas-un-publiskas-apspriesanas> aicinot sabiedrību izteikt savu viedokli un iesniedzot ministrijai priekšlikumus rakstveidā. |
| 3. | Sabiedrības līdzdalības rezultāti | Attiecīgajā laika periodā nav saņemts sabiedrības viedoklis par Ministru kabineta noteikumu projektu “Grozījumi Ministru kabineta 2010. gada 30. novembra noteikumos Nr. 1080 "[Transportlīdzekļu reģistrācijas noteikumi](https://likumi.lv/ta/id/222145-transportlidzeklu-registracijas-noteikumi)””, Ministru kabineta noteikumu projektu “Grozījumi Ministru kabineta 2019. gada 30. aprīļa noteikumos Nr. 185 “Transportlīdzekļu un to vadītāju valsts reģistra noteikumi” un Ministru kabineta noteikumu projektu “Grozījums Ministru kabineta 2009. gada 22. decembra noteikumos Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi”. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektu izpilde tiks veikta VAS “Ceļu satiksmes un drošības direkcija” un NBS līdzšinējo funkciju ietvaros un institūciju cilvēkresursus neietekmēs. |
| 3. | Cita informācija | Noteikumu projektu prasības tiks īstenotas VAS “Ceļu satiksmes un drošības direkcija” un NBS piešķirto budžeta līdzekļu ietvaros. |

Ministru prezidenta biedrs,

aizsardzības ministrs Artis Pabriks

M. Baltā, 67335270

marina.balta@mod.gov.lvr

1. https://titania.saeima.lv/LIVS13/SaeimaLIVS13.nsf/webAll?SearchView&Query=([NumberTxt]=967)&SearchMax=0&SearchOrder=4 [↑](#footnote-ref-1)